#### KISKŐRÖS VÁROS POLGÁRMESTERE

**ELŐTERJESZTÉS**

(sürgősséggel a Képviselő-testület 2020. szeptember 23-i ülésére)

### **TÁRGY: KISKŐRÖS-TABDI KÖZÖTT LÉTESÍTENDŐ KERÉKPÁRÚT**

### **NYOMVONALÁNAK KIALAKÍTÁSA**

Kiskőrös Város Önkormányzata a TOP-3.1.1-16-2017-00024 azonosító számú „Kerékpárút hálózat fejlesztés Kiskőrös és Tabdi között” című projekt keretében kerékpárutat épít. A kerékpárút nyomvonala, illetve a védősáv közel hetven magántulajdonban lévő ingatlant érint.

A pályázati kiírás alapján szükséges a fejlesztéssel érintett terület tulajdoni viszonyainak rendezése.

A kerékpárút nyomvonala a magántulajdonban lévő ingatlanok meghatározott területeinek - az előterjesztés mellékleteit képező változási vázrajzok szerinti - megosztásából, a leválasztott területek összevonásával telekalakítás útján kerül kialakításra. Kiskőrös Város Önkormányzata a Képviselő-testület 130/2019. sz. határozatával a Bács-Kiskun Megyei Kormányhivatal Kiskőrösi Járási Hivatal Földhivatali Osztálya előtt kezdeményezte a telekalakítási eljárások lefolytatását. A belterületi 1706, 1707, 1708, 1709, 1712, 1717 és 1725 hrsz-ú, valamint a külterületi 0193/2, 0193/11, 0193/12, 0105/13, 0105/16, 0103/3, 0103/4, 0103/5, 0103/6, 0103/7, 0103/8, 0103/11, 0103/12, 0103/15, 0103/16 és 0103/17 hrsz-ú ingatlanok telekalakítási eljárása, megosztása véglegessé vált.

Az önkormányzati vagyonról, a vagyon hasznosításáról szóló 26/2012. (XII.19.) önk. rendelet (a továbbiakban: vagyonrendelet) 18. § (1) bekezdésében foglaltak szerint az önkormányzat visszterhes tulajdonszerzése ingatlan esetében kizárólag a képviselő-testület döntése alapján lehetséges. A vagyonrendelet 18. § (2) bekezdése alapján az önkormányzati tulajdonszerzést megelőzően a vagyonelem forgalmi értékének meghatározásáról a Polgármesteri Hivatal az általa megjelölt szakértő útján gondoskodik.

A mező- és erdőgazdasági földek forgalmáról szóló 2013. évi CXXII. törvény 11. § (2) bekezdés c) pontja alapján *a föld tulajdonjogát a föld fekvése szerint illetékes települési önkormányzat közfoglalkoztatás és szociális földprogram és településfejlesztés céljára szerezheti meg*.

Magyarország helyi önkormányzatairól szóló 2011. CLXXXIX. törvény 13. § (1) bekezdés 1) pontjában meghatározott településfejlesztés, településrendezés közfeladatainak - kerékpárút kiépítése - ellátása érdekében kívánja tulajdonba venni a határozat-tervezet mellékletét képező adásvételi szerződésekben foglalt magántulajdonban lévő területeket.

Az előterjesztés sürgősségét indokolja, hogy a döntés előkészítéséhez szükséges dokumentáció a képviselő-testületi anyag kiküldését követően érkezett meg.

A fentiek alapján javaslom, hogy a Képviselő-testület a határozat-tervezetben foglaltak szerint döntsön.

**Kiskőrös, 2020. szeptember 18.**

**Domonyi László sk.**

**polgármester**

### **HATÁROZAT-TERVEZET**

A Képviselő-testület

1. egyetért azzal, hogy Kiskőrös Város Önkormányzata településrendezés közfeladatainak - kerékpárút kiépítése – céljából, visszterhes tulajdonszerzés útján megvásárolja a határozat-tervezet 1-4 melléklete szerinti belterületi 1706 hrsz-ú ingatlan területéből 39 m2 területrészt, az 1707 hrsz-ú ingatlan területéből 40 m2 területrészt, továbbá a külterületi 0193/14, 0193/16, 0193/18, 0105/19, 0105/21, 0103/19, 0103/21, 0103/23, 0103/25, 0103/27, 0103/29, 0103/31, 0103/33, 0103/35, 0103/37 és 0103/39 hrsz-ú földrészleteket az ingatlan telekalakítási és adásvételi szerződésekben foglalt tulajdon-átruházási feltételekkel.
2. felhatalmazza a polgármestert a határozat-tervezet 1-4 melléklete szerinti ingatlan telekalakítási és adásvételi szerződések, továbbá az azzal összefüggő jognyilatkozatok megtételére és aláírására, valamint a tulajdonjog ingatlan-nyilvántartásba történő bejegyeztetésére.
3. egyetért azzal, hogy az adásvétellel összefüggő mindennemű költséget Kiskőrös Város Önkormányzata viseljen.

**Felelős:** polgármester

**Határidő:** azonnal